**С П Р А В К А**

за отразяване на постъпилите становища от общественото обсъждане в периода 18.09.2024 г. – 18.10.2024 г. относно проект на Наредба за съдържанието и реда за създаване и поддържане на специализирана карта, регистър и информационна система на защитените територии

|  |  |  |  |
| --- | --- | --- | --- |
| **Изготвил становището** | **Предложение** | **Отразяване на становището** | **Мотиви** |
| Института за Биомаса и Биогорива - София | България има най-висок дял площи по Натура 2000 - 34% . За сравнение, Великобритания има само 4% - при близо два пъти по-голяма обща територия. Не е нужно да се обяснява какъв челен удар е това за и без това мижавата ни българска икономика - да отрежеш една трета от територията й, в която една трета да не може да се развива каквато и да било сериозна икономическа дейност - освен може би бране на билки, разходки и пикници - за което България има предоволно много планини и баири.. В този смисъл ИББ - ibb.alle.bg предлага уникална идея за използване на ПОДЗЕМНОТО пространство ПОД тези блокирани за дейност територии, БЕЗ каквото и да било нарушаване на "натуралната идилия" на повърхността  - например за изграждане на подземни Вертикални Многоетажни Аквапонни Ферми (В-Ферми)- vertikalna-ferma.alle.bg, за производство - хиляди тона на ден, на свръхбързорастяща (SG) - в рамките на часове, инженерна биомаса - biomass.alle.bg, консумираща единствено и само СО2 от въздуха - или от комина на някой ТЕЦ, и рециклирана вода, като идеално зелено биогориво или като суровина за редица видове храни - hrani.alle.bg, фуражи, биоторове, влакна, биополимери, медикаменти и много други извънредно търсени на пазара продукти. За такива В-Ферми могат да послужат също така и изчерпани мини, кариери, сухи каменисти дерета - с изграждане на бетонен мостов покрив отгоре, със земен насип върху него, наторяван с биоторове от В-Фермата, и др., като по този начин на мястото на пустинни оврази и пресечени местности ще се създават нови зелени равнинни плодородни площи, множество хабитати и богато биоразнообразие . С под 1% от добитата биомаса, В-Фермата ще покрива изцяло нуждите си от топлинна и ел. енергия, така че ще бъде напълно енергийно автономна, с напълно затворен кръгов цикъл на СО2-регенерация. Издълбаването на такива подземни пространства ще става бързо, лесно и евтино, с тунелопробивни машини, с които се копаят тунелите на метрото. Изкопаната земна маса ще се продава като материал за насипване на дерета, пътни настилки, фундаменти и др. Развитието на този проект в широк мащаб, освен генериране от нулата на хиляди декари нови зелени площи, би създал и хиляди нови работни места за биофермери с бели престилки и таблет в ръка, с високи еврозаплати, и би осигурил гигантски приходи за икономиката от експорт на множество видове зелени продукти. Финансирането на един такъв проект би могло да стане неограничено, грантово, 100% извънбюджетно, извънбанково, извън-еврофондово, чрез алтернативни финансови инструменти, като например Монетарния Механизъм "Зелен Трилионен Фонд" - green-trillion.alle.bg . | Не се приема | Становището не се отнася за проекта на Наредба за съдържанието и реда за създаване и поддържане на специализирана карта, регистър и информационна система на защитените територии |